ፖርቹጋል የግብርናውን ዘርፍ ለማዘመን ከኢትዮጵያ ጋር መስራት ትፈልጋለች
ፖርቹጋል የግብርናውን ዘርፍ ለማዘመን ከኢትዮጵያ ጋር መስራት እንደምትፈልግ የአገሪቱ የውጭ ጉዳይ ሚኒስትር ትሬዛ ሪቤሮ ገለጹ።የውጭ ጉዳይ ሚኒስትር ዴኤታ ወይዘሮ ሂሩት ዘመነ የፖርቹጋልን የውጭ ጉዳይ ሚኒስትር ትሬዛ ሪቤሮን  በጽህፈት ቤታቸው ተቀብለው አነጋግረዋል።የውጭ ጉዳይ ሚኒስትሯ ትሬዛ ሪቤሮ በዚሁ ወቅት እንዳሉት፤ አገራቸው ከግብርናው ዘርፍ በተጨማሪ ባህል እና ቱሪዝምን ጨምሮ  በሌሎች የጋራ ጉዳዮች ላይ ከኢትዮጵያ ጋር መስራት ትሻለች።ፖርቹጋል የተባበሩት መንግስታት የስደተኞች ድርጅት ተወካይ በመሆኗ በስደተኞች ጉዳይ ላይም ከኢትዮጵያ መንግስት ጋር መወያየት ችለናል ብለዋል።ውይይቱን የተከታተሉት የውጭ ጉዳይ ሚኒስቴር ቃል አቀባይ አቶ መለስ አለም ፖርቹጋል ከኢትዮጵያ ጋር ከ500 ዓመት በላይ የዘለቀ ግንኙነት እንዳላት ገልጸው ይህንን ጥንታዊ ግንኙነት የበለጠ ለማጠናከር ተወያይተዋል ብለዋል።ሁለቱ አገራት በአለም አቀፋዊ ጉዳዮች ላይም በጋራ ለመስራት ስምምነት ላይ መድረሳቸውንም አቶ መለስ አስረድተዋል።